
Avaliku ürituse „Narva Liikumisfestival 2016” loa taotluse rahuldamine

1. Asjaolud ja menetluse käik

12.07.2016.a. esitas Motus spordiklubi MTÜ, reg. kood 80364408 Narva Linnavalitsusele avaliku ürituse loa taotluse.

Motus spordiklubi MTÜ kavandab viia läbi 23.07.2016.a. kell 12.00-15.00 Narva linnas avalikkusele suunatud ürituse „Narva Liikumisfestival 2016”. Eeldatav maksimaalne osavõtjate arv on 400 inimest. Ürituse kavas on: Rullibuss, orienteerumine, jalgrattakool, tõukeratas, kepikõnd.
 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus

3.1. Rahuldada Motus spordiklubi MTÜ taotlus avaliku ürituse „Narva Liikumisfestival 2016” läbiviimiseks. 

3.2. Avaliku ürituse korraldajaks on Motus spordiklubi MTÜ, reg. kood 80364408, Daumani 17-57, Narva.

3.3. Avaliku ürituse läbiviimise kohaks on Narva Joaorg, promenaad, Linnuse tn. 2 rannahoone.
3.4. Liikluse ümberkorraldamine ei toimu.

3.5. Avalik üritus algab 23.07.2016.a. kell 12.00 ning lõpeb kell 15.00.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord ” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

